open-index/open-wikipedia-markdown huggingface dataset:
Σουσάνα Γκονσάλες

Η **Σουσάνα Γκονσάλες** (ισπανικά: *Susana González*,  ισπανική  προφορά ΔΦΑ: [suˈsana ɣonˈsales]), γεννημένη στις 2 Οκτωβρίου, 1973 στη Καλέρα δε Βίκτορ Ροσάλες, Σακατέκας είναι Μεξικάνα ηθοποιός. Ήταν σύντροφος του Εδουάρδο Σανταμαρίνα.

Η Σουσάνα θέλησε να γίνει ηθοποιός από πολύ νεαρή ηλικία. Της προσφέρθηκε η ευκαιρία να σπουδάσει ηθοποιία στην Πόλη του Μεξικού μετά από να κερδίσει έναν διαγωνισμό ομορφιάς στη γενέτειρα πόλη της.

Όταν η Σουσάνα ήταν 18 ετών, κέρδισε μια υποτροφία στην Ακαδημία Υποκριτικής της Televisa. Ήταν τόσο αποφασισμένη να είναι ηθοποιός που μετακόμισε από τη Καλέρα στην Πόλη του Μεξικού. Ενθαρρύνθηκε από την τεράστια υποστήριξη που έλαβε από την οικογένειά της.

Η Σουσάνα είναι κόρη του Ρεφούχιο και της Ελβίρα, αδελφή της Έρικα η μητέρα του Σαντιάγο Ελίας Γκονσάλες και της Σουσάνα Ελίας Γκονσάλες.

## Φιλμογραφία
### Τηλενουβέλες
**Imperio de mentiras* (2020-2021) - Renata Cantú Robles de Arizmendi
**[[Ο σύζυγος μου έχει οικογένεια|Mi marido tiene más familia]]* (2018-2019) - Susana Córcega Díaz de López
**[[Η πτήση της νίκης|El vuelo de la Victoria]]* (2017) - Isadora Duncan
**La Candidata* (2016) - Cecilia 
**[[Η σκιά του παρελθόντος|La sombra del pasado]]* (2014-2015) - Roberta Torres de Alcocer
**Pasion y Poder* (2014-2015) - Julia Gomez Luna
**[[Για πάντα αγάπη μου|Por Siempre mi Amor]]* (2013-2014) - Isabel Lopéz Cerdán
**[[Αληθινή αγάπη|Amores verdaderos]]* (2012–13) - Beatriz Guzmán
**[[Άνα Πάολα|La que no podía amar]]* (2011-2012) – Cynthia Montero
**[[Για να αγαπήσεις και πάλι|Para Volver a Amar]]* (2010–2011) – Doménica
**Los Exitosos Perez* (2010) – Alexandra 'Alex' Rinaldi
**[[Γυναίκες δολοφόνοι|Mujeres Asesinas]]* (2009) - Desconfiada
**Pasión* (2007) - Camila Darien
**S.O.S.: Sexo y otros Secretos* – Tania
**Chinango* (2007) as Sofia
**Heridas de Amor* (2006) – Liliana Lopez Reyna
**El amor no tiene precio* (2005) – Maria Elizabeth González
**Cicatrices* (2005) - Diana
**Hospital el paisa* - (2004) - Lucía Gordillo
**Al otro lado* (2004) - Καριδάδ, μητέρα του Άνχελ
**Silencio profundo* (2003)
**Velo de novia* (2003) – Andrea Paz
**[[Μεταξύ αγάπης και μίσους|Entre el amor y el odio]]* (2002) - Ana Cristina Robles
**Chinango* (2002) - Sofia
**Amigas y rivales* (2001) - Angela
**Rayito de luz* (2000)
**Amor gitano* (1999) - Zokka
**Cuento de Navidad* (1999)
**Mujeres engañadas* (1999) - Ivette
**Que vivan los muertos* (1998)
**Preciosa* (1998) - Felina
**Atómica* (1998) - Chica Podium
**María Isabel* (1997) - Elisa
**Sentimientos Ajenos* (1996) - Norma

## Παραπομπές

## Εξωτερικοί σύνδεσμοι
* Η Σουσάνα Γκονσάλες στο IMDb
* Βιογραφία στα Ισπανικά  στο esmas.com
* Πληροφορίες στο alma-latina.net

Κατηγορία:Μεξικανές μοντέλα
Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανοί τηλεπαρουσιαστές
Κατηγορία:Μεξικανοί παρουσιαστές
Αρίστος Κασμίρογλου

Ο **Αρίστος Κασμίρογλου** είναι Έλληνας νομικός και Αναπληρωτής διοικητής της Αυτόνομης Πολιτείας του Αγίου Όρους από τον Οκτώβριο 2019. Από το 2010 ως το 2018 διετέλεσε Πολιτικός διοικητής του Αγίου Όρους, ενώ από το 2001 ως το 2004 ασκούσε τα ίδια καθήκοντα ως υπηρεσιακός.

## Βιογραφικά στοιχεία
Ο Άριστος Κασμίρογλου γεννήθηκε στην Αθήνα, από γονείς από την Μικρά Ασία. Είναι πτυχιούχος της Νομικής Σχολής του  Πανεπιστημίου Αθηνών. Είναι συνταξιούχος διευθυντής της Εταιρείας Ύδρευσης και Αποχέτευσης Πρωτεύουσας (ΕΥΔΑΠ Α.Ε.) και στέλεχος του Συλλόγου «Φίλοι του Αγίου Όρους».

Το 1996 ανέλαβε καθήκοντα Αναπληρωτή Πολιτικού Διοικητή της Αυτόνομης Μοναστικής Πολιτείας Αγίου Όρους, και έχαιρε της εκτίμησης του Οικουμενικού Πατριαρχείου Κωνσταντινουπόλεως, της Εκκλησίας της Ελλάδος και του Αγίου Όρους.

Παράλληλα, από το 1999 έως το 2004, άσκησε καθήκοντα Διευθυντή του Ραδιοφωνικού Σταθμού της Εκκλησίας της Ελλάδος. Παράλληλα συμμετείχε στην Συνοδική Επιτροπή Τύπου, Δημοσίων Σχέσεων και Διαφωτίσεως της Εκκλησίας της Ελλάδος.

Ασχολείται με το Άγιο Όρος, από το 1977 ως ιδρυτικό μέλος και γραμματέας των «Φίλων του Αγίου Όρους».

Στις 29 Απριλίου 2010, προήχθη σε Πολιτικό Διοικητή της Αυτόνομης Μοναστικής Πολιτείας του Αγίου Όρους, θέση την οποία διατήρησε έως τις 12 Αυγούστου 2018, ενώ από τις 27 Αυγούστου 2019, είναι αναπληρωτής διοικητής.

## Παραπομπές


Κασμίρογλου
Σμούτερ

Ο **Σμούτερ** είναι ποταμός στη Βαυαρία της Γερμανίας. Έχει μήκος 76 χιλιόμετρα και είναι δεξιός παραπόταμος του Δούναβη. Η πηγή του βρίσκεται 6 χιλιόμετρα νότια του Σβάμπμουνχεν, στην περιοχή Σουηβία της Βαυαρίας. Ρέει προς τα βόρεια και για αρκετά χιλιόμετρα είναι παράλληλος με τον ποταμό Λεχ. Εκβάλλει στον Δούναβη κοντά στο Ντονάουβορτ. Πόλεις κατά μήκος του ποταμού είναι οι Φίσαχ, Νέουσες, Γκάμπλινγκεν και Μέρτινγκεν.

Κατηγορία:Παραπόταμοι του Δούναβη
Κατηγορία:Ποταμοί της Βαυαρίας
Κατηγορία:Ποταμοί της Γερμανίας
Πίτερ Χέργουντ

Ο **Πίτερ Χέργουντ** (Peter Harwood, γενν. το 1947 στο Γκέρνζι) είναι δικηγόρος, ο οποίος διετέλεσε επικεφαλής υπουργός (Chief Minister) του Γκέρνζι από την 1η Μαΐου 2012 ως τις 12 Μαρτίου 2014.

## Βιογραφία
Σπούδασε στο Κολέγιο της Ελισάβετ στο Γκέρνζι και μετά στο Πανεπιστήμιο του Σαουθάμπτον.  Το 1972 έγινε δεκτός ως δικηγόρος και συνέχισε να εργάζεται στο Λονδίνο. Αργότερα επέστρεψε στο νησί του και έγινε δεκτός στο Δικηγορικό Σύλλογο (Guernsey Bar) το 1982. Συνταξιοδοτήθηκε ως σύμβουλος, τον Δεκέμβριο του 2011.

Διορίστηκε επίτροπος στη Επιτροπή Οικονομικών Υπηρεσιών του Γκέρνζι το 2004 και υπηρέτησε ως πρόεδρός της από το 2006 ως τον Ιανουάριο του 2012. Εξελέγη βουλευτής στο Κοινοβούλιο (States of Deliberation) τον Απρίλιο του 2012 και επικεφαλής υπουργός τον Μάιο του 2012. Παραιτήθηκε στις 25 Φεβρουαρίου 2014.

## Παραπομπές


Κατηγορία:Πολιτικοί του Γκέρνζι
Τσούσαμ

Ο **Τσούσαμ** είναι ποταμός στη Βαυαρία της Γερμανίας. Έχει μήκος 60 χιλιόμετρα και είναι δεξιός παραπόταμος του Δούναβη. Η πηγή του είναι βόρεια του χωριού Κόνγκχαουσεν, στο δήμο Ούντεραλγκαου της Βαυαρίας. Ρέει προς τα βόρεια και εκβάλλει στον Δούναβη κοντά στην πόλη Ντονάουβορτ. Πόλεις και χωριά κατά μήκος του ποταμού είναι οι Τσίμετχαουζεν, Ντίνκελσρεμπεν, Φλάινχαουζεν,Τσούμαρσχαουζεν, Βέρτινγκεν και Μπούτενβαιζεν.

Κατηγορία:Παραπόταμοι του Δούναβη
Κατηγορία:Ποταμοί της Βαυαρίας
Κατηγορία:Ποταμοί της Γερμανίας
Γενικές εκλογές στην Παραγουάη (2008)

Στις **προεδρικές εκλογές που διεξήχθησαν στην [[Παραγουάη]] στις 20 Απριλίου 2008** νικητής με σχεδόν 41% των ψήφων αναδείχθηκε ο Φερνάντο Λούγο έναντι περίπου 31% για την Μπλάνκα Οβελάρ. Για πρώτη φορά έπειτα παραπάνω από μισό αιώνα, ηττήθηκε το Κόμμα Κολοράδο .

## Αποτελέσματα

 
 
### Βουλευτικές εκλογές 2008
Οι βουλευτικές εκλογές διεξήχθησαν ταυτόχρονα με τις προεδρικές, στις 20 Απριλίου του 2008.

## Αποτελέσματα

## Παραπομπές


2008
Παραγουαη
Ντούσαν Λέτισα

Ο **Ντούσαν Λέτισα** (σερβικά : Душан Летица) ήταν πολιτικός του Βασιλείου της Γιουγκοσλαβίας και της κατεχόμενης Σερβίας κατά των Β΄ παγκόσμιο πόλεμο.

Χρημάτισε υπουργός οικονομικών του Βασιλείου της Γιουγκοσλαβίας από το 1936 έως το 1939. Επίσης στην ίδια θέση ήταν στην Κυβέρνηση Μίλαν Ατσίμοβιτς το 1941 στην κατεχόμενη από τον Γερμανικό στρατό Σερβία και υπουργός θησαυροφυλακίου στην επόμενη κατοχική κυβέρνηση του Μίλαν Νέντις. Το 1940 με την ίδρυση του Σερβικού Ριζοσπαστικού κόμματος της Γιουγκοσλαβίας έγινε μέλος του, και μέλος του κεντρικού συμβουλίου στο πρώτο συνέδριο του κόμματος. Το 1944 μετά την απελευθέρωση δικάστηκε από το νέο καθεστώς για συνεργασία με τον γερμανικό κατοχικό στρατό και καταδικάστηκε σε μακροχρόνια φυλάκιση. 

## Παραπομπές


Κατηγορία:Υπουργοί οικονομικών της Γιουγκοσλαβίας
Κατηγορία:Υπουργοί οικονομικών της Σερβίας
Κατηγορία:Υπουργοί θησαυροφυλακίου της Σερβίας
Μητροπολίτης Αγκύρας Ιερεμίας

Ο **Μητροπολίτης Ιερεμίας** (κατά κόσμον *Παράσχος Καλλιγιώργης*, Πόλη της Κω, 17 Ιανουαρίου 1935 - Πόλη της Κω, 20 Ιουνίου 2025) ήταν Έλληνας θεολόγος και ιεράρχης του Οικουμενικού Πατριαρχείου.

## Βιογραφικά στοιχεία
Ο κατά κόσμον Παράσχος Καλλιγιώργης γεννήθηκε στην Πόλη της Κω, στα Δωδεκάνησα, στις 17 Ιανουαρίου 1935. Από το 1948 ως το 1952 ακολούθησε σπουδές στη Πατμιάδα Εκκλησιαστική Σχολή. Το 1959 αποφοίτησε από την Θεολογική Σχολή της Χάλκης. 

Στις 9 Αυγούστου 1959 χειροτονήθηκε διάκονος από τον Μητροπολίτη Πριγκηποννήσων Δωρόθεο και εστάλη στο Παρίσι, προκειμένου να εξειδικευθεί στην θεολογική μελέτη της Θείας Λειτουργίας. Το 1963 κατέστη πτυχιούχος του Ανώτατου Ινστιτούτου Θεολογίας του Παρισιού, απ'όπου έλαβε τον τίτλο *"Peritus Sacrae Liturgiae"*. Ακολούθησε επίσης μαθήματα παλαιογραφίας στη Σορβόννη και πραγματοποίησε έρευνα πάνω «στη χειρόγραφη παράδοση των χειροτονιών σύμφωνα με το Βυζαντινό Τελετουργικό».

Χειροτονήθηκε πρεσβύτερος στις 26 Ιουλίου 1964 από τον Μητροπολίτη Γαλλίας Μελέτιο. Διακόνησε στην Ιερά Μητρόπολη Γαλλίας ως εφημέριος, πνευματικός και πρωτοσύγκελλος.

Το 1971 εξελέγη παμψηφεί από την Ιερά Σύνοδο του Οικουμενικού Πατριαρχείου επίσκοπος με τον τίτλο της πάλαι πότε διαλαμψάσης Επισκοπής Σασίμων, βοηθός της Μητροπόλεως Γαλλίας. Χειροτονήθηκε στον βαθμό του επισκόπου στις 31 Ιανουαρίου στον Καθεδρικό Ναό του Αγίου Στεφάνου στο Παρίσι. Το 1988, μετά την παραίτηση του Μητροπολίτη Μελετίου, εξελέγη από την Ιερά Σύνοδο του Οικουμενικού Πατριαρχείου Μητροπολίτης Γαλλίας.

Στις 20 Ιανουαρίου 2003 μετετέθη από την Ιερά Σύνοδο του Οικουμενικού Πατριαρχείου στην Μητρόπολη Ελβετίας και παράλληλα του ανατέθηκε η διεύθυνση του Ορθοδόξου Κέντρου του Οικουμενικού Πατριαρχείου στο Σαμπεζί.

Στις 10 Ιουλίου 2018 προήχθη στην Μητρόπολη Άγκυρας, όπου Μητροπολίτης εξελέγη για πρώτη φορά μετά το 1922. Έκτοτε διέμενε στην γενέτειρά του, την Κω.

Διετέλεσε συμπρόεδρος της Συνόδου των Ευρωπαϊκών Εκκλησιών (1992-1997) και πρόεδρος της ίδιας αυτής οργάνωσης (1997-2003).

Τον Ιανουάριο του 2002, ο Πρόεδρος της Γαλλικής Δημοκρατίας Ζακ Σιράκ τον έχρισε Ιππότη της Λεγεώνας της Τιμής.

Απεβίωσε μετά από ολιγοήμερη νοσηλεία στις 20 Ιουνίου 2025, σε ηλικία 90 ετών. Κηδεύτηκε στο Παλαιό Κοιμητήριο της Πόλεως Κω στις 23 Ιουνίου. 

## Παραπομπές

## Πηγές
* https://web.archive.org/web/20081208010804/http://www.dioceseorthodoxe.org/fr/metropolite.php

Ιερεμίας
Ιερεμίας
Κατηγορία:Ιππότες της Λεγεώνας της Τιμής
Ιερεμίας
Κατηγορία:Απόφοιτοι της Ιεράς Θεολογικής Σχολής της Χάλκης
NP

Η συντομογραφία λατινικών χαρακτήρων **NP** ή **Np** ή **np**, μπορεί να αναφέρεται:

## Γεωγραφικοί προσδιορισμοί
*Στο Νεπάλ, χώρα της Ασίας, κατά ISO 3166-2.
**Ως .np, στον top-level domain κωδικό για το Νεπάλ στο διαδίκτυο.

## Άλλες χρήσεις
*Στο Ποσειδώνιο, χημικό στοιχείο ως **Np**.
Ιερά Μητρόπολις Ελβετίας

Η **Ιερά Μητρόπολις Ελβετίας** είναι μία από τις Μητροπόλεις των Επαρχιών του Θρόνου του Οικουμενικού Πατριαρχείου Κωνσταντινουπόλεως.  

Η έδρα της βρίσκεται στο προάστιο Σαμπεζί κοντά στη Γενεύη και η δικαιοδοσία της περιλαμβάνει την Ελβετική Συνομοσπονδία και το Πριγκιπάτο του Λίχτενσταϊν.

Ο επίσκοπος φέρει τον τίτλο του Μητροπολίτη Ελβετίας. Ο Μητροπολίτης είναι και ex officio πρόεδρος της Επισκοπικής Συνέλευσης όλων των Ορθοδόξων Εκκλησιών στην Ελβετία. Τη θέση έχει από το 2018 ο Μάξιμος (Πόθος).

## Ιστορία
Μέχρι το 1982 η Ελβετία ήταν Εξαρχία της Μητρόπολης Αυστρίας. Η Μητρόπολη Ελβετίας ιδρύθηκε στις 2 Οκτωβρίου 1982 με Πατριαρχικό και Συνοδικό Τόμο. 

### Επισκοπικός κατάλογος

## Οργάνωση
Η Μητρόπολη έχει 13 ενορίες. 

Από γλωσσικής πλευράς, 8 ενορίες είναι ελληνόφωνες (Γενεύης, Λωζάννης, Βέρνης, Όλτεν, Βασιλείας, Ζυρίχης, Σάντκ Γκάλλεν, Λουγκάνου), 3 γαλλόφωνες (Γενεύης, Σαβορνέ, Φριβούργου) και 2 ρουμανόφωνες (Γενεύης, Μέγκενβιλ). Τα τελευταία χρόνια, πρόσφυγες από την Ουκρανία εκκλησιάζονται, με ιδιαίτερο λειτουργικό πρόγραμμα στην ουκρανική γλώσσα, σε 3 ενορίες (Γενεύης, Σαβορνέ, Ζυρίχης). 

## Ποιμαντικό και Φιλανθρωπικό Ίδρυμα
Το Ποιμαντικό και Φιλανθρωπικό Ίδρυμα της Ιεράς Μητροπόλεως Ελβετίας του Οικουμενικού Πατριαρχείου αναγράφεται στον κατάλογο των Νομικών Προσώπων κοινή ωφέλειας του Καντονίου της Γενεύης.

Από την ίδρυσή του, το 1984, το Ορθόδοξο Φιλανθρωπικό Ίδρυμα εμφανίζει δυναμική και αποτελεσματική δραστηριότητα. Το Ίδρυμα είναι ένας οργανισμός ορθόδοξης αλληλοβοήθειας, του οποίου η σύνθεση αντανακλά την υπερεθνική ταυτότητα της Μητροπόλεως. 
Το Ορθόδοξο Φιλανθρωπικό Ίδρυμα ενισχύει οικονομικά και ηθικά, ασθενείς και αναπήρους, ηλικιωμένους, φοιτητές, οικογένειες, ανέργους και όσους βρίσκονται σε ανάγκη. Παράλληλα, το Ορθόδοξο Φιλανθρωπικό Ίδρυμα ενισχύει τις Ενορίες της Ιεράς Μητροπόλεως και οργανώνει επισκέψεις σε ασθενείς και σε οικογένειες με προβλήματα. 
## Σχετικά λήμματα
* Ορθόδοξο Κέντρο του Οικουμενικού Πατριαρχείου (Σαμπεζί)

## Παραπομπές


## Εξωτερικοί σύνδεσμοι

* Επίσημη Ιστοσελίδα Ιεράς Μητροπόλεως Ελβετίας
* Γαλλόφωνη Ενορία Αγίας Αικατερίνης της Γενεύης
* Επίσημη Ιστοσελίδα Ορθοδόξου Κέντρου του Οικουμενικού Πατριαρχείου
* Επίσημη Ιστοσελίδα Οικουμενικού Πατριαρχείου 

Κατηγορία:Θρησκεία στην Ελβετία
Ελβετια
113 (αριθμός)

Το **113** (εκατόν δέκα τρία) είναι ο φυσικός αριθμός που βρίσκεται μετά από το 112 και πριν από το 114. Είναι ένας περιττός αριθμός, αφού δεν διαιρείται με το 2 στο σύνολο των φυσικών αριθμών. Ο αριθμός 113 συμβολίζεται ως **CXIII** στο ρωμαϊκό σύστημα αρίθμησης και ως **ΡΙΓ΄** ή **ριγ΄** στο ελληνικό σύστημα αρίθμησης.

## Στα μαθηματικά
Το **113** είναι πρώτος αριθμός, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 127. Είναι επίσης κυκλικός πρώτος αριθμός καθώς η οποιαδήποτε μετάθεση των ψηφίων του (131, 311, 113) καταλήγει σε πρώτο αριθμό.

## Το 113 στην επιστήμη
* Στη χημεία ο ατομικός αριθμός 113 αντιστοιχεί στο στοιχείο Νιχόνιο.
* Στην αστρονομία ο 113 Αμάλθεια είναι αστεροειδής.
* Η Λαίδη "Άντζελα" Δημητρίου είπε ότι ο αριθμός αυτός είναι ανάμεσα στο 1 και στο 99 άρα αλλάζουμε τους κανόνες μας παιδία, η Λαίδη μίλησε!

## Σημειώσεις


## Εξωτερικοί σύνδεσμοι

113
113
113
Λάκναου

thumb|250px|Η είσοδος του Μπάρα Ιμαμπάρα
Το **Λάκναου** (αγγλικά: *Lucknow*, χίντι:  लखनऊ, ουρντού:  لکھنؤ, τοπική προφορά: **Λάχναου**) είναι πρωτεύουσα και μεγαλύτερη πόλη της ινδικής πολιτείας Ούταρ Πραντές. Σύμφωνα με την απογραφή του 2011, το Λάκναου έχει 2.815.601 κατοίκους και είναι η 11η μεγαλύτερη πόλη στην Ινδία. Η πόλη βρίσκεται στην πεδιάδα του Γάγγη, στη Βόρεια Ινδία, στις όχθες του ποταμού Γκόμπτι, ο οποίος χωρίζει τη πόλη στα δύο, σε υψόμετρο 123 μέτρων. Νεπαλικα Pacnhu Bovigh
## Ιστορία
Το Λάκναου υπήρξε ιστορικά το κέντρο της περιοχής Αβάντ. Ιδρύθηκε από τον Ναουάμπ Ασάφ-ουν-Ντάουλα και υπήρξε πρωτεύουσα των Ναουάμπ, γι' αυτό και έγινε γνωστή ως η πόλη των Ναουάμπ. Η περιοχή ήταν πολύ εύφορη. Από το 1315 μ.Χ. και έπειτα, η πόλη βρισκόταν υπό την κυριαρχία του Σουλτανάτου του Δελχί, του Σουλτανάτου του Σάρκι, της Μογγολικής Αυτοκρατορίας της Ινδίας, των Ναουάμπ του Αβάντ, της Βρετανικής Εταιρείας Ανατολικών Ινδιών και των Βρετανών Ρατζ. Το Λάκναου ήταν ένα από τα σημαντικότερα κέντρα της Ινδικής Επανάστασης του 1857. Μετά την απελευθέρωση της Ινδίας αναπτύχθηκε γρήγορα και σήμερα είναι μια από τις ταχύτερα αναπτυσσόμενες μεγαλουπόλεις της Ινδίας.
## Γενικά
Το Λάκναου είναι μια πολυπολιτισμική πόλη. Το 70% των κατοίκων της είναι Ινδουιστές και το 26% είναι μουσουλμάνοι. Η πόλη είναι γνωστή για τους κήπους, τα αρχαία ερείπια, τα εκπαιδευτικά ιδρύματα και την μεγάλη ιστορική και πολιτιστική της κληρονομιά. Μνημεία που βρίσκονται στη πόλη περιλαμβάνουν το Μπάρα Ιμαμπάρα, το οποίο κατασκευάστηκε το 1784, το Τσότα Ιμαμπάρα, που κτίστηκε ως μαυσωλείο του τρίτου Ναουάμπ του Λάκναου, το Τσαττάρ Μανζίλ, το Τζάμα Μαστζίντ, παλάτι του 15ου αιώνα και την εντυπωσιακή πύλη Ρούμι Νταρουάζα.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ινδίας
Κατηγορία:Ούταρ Πραντές
Lincoln LS

To **Lincoln LS** ήταν ένα μεσαίο πολυτελές σεντάν αυτοκίνητο της κατηγορίας Ε, που κατασκευάστηκε από την αμερικανική αυτοκινητοβιομηχανία Lincoln, από τις αρχές του 1999 έως τις 3 Απριλίου 2006. Συνολικά παρήχθησαν 262.900 αντίτυπα σειράς LS. Ήταν το πρώτο μοντέλο της Lincoln στην κατηγορία των μεσαίων πολυτελών σπορ πισωκίνητων σεντάν, έχοντας έτσι ως βασικό στόχο να προσελκύσει ένα πιο νεανικό κοινό στην εταιρεία και μάλιστα στα πλαίσια αυτής της προσπάθειας επιλέχτηκε το όνομα «LS», που είναι ακρωνύμιο για το «Luxury Sport» («Πολυτελές Σπορ»). Αντικαταστάθηκε τον Αύγουστο του 2005 από το Lincoln Zephyr.

## Συγγενικά μοντέλα
thumb|left|Το ταμπλό ενός Lincoln LS του 2002.
[thumb|left|Lincoln LS V8 του 2000 - 2002 στον [Καναδάς|Καναδά.]]

Το μοντέλο κυκλοφόρησε για πρώτη φορά στις ΗΠΑ τον Ιούνιο του 1999 και βασιζόταν στην πλατφόρμα της μητρικής Ford με τον κωδικό DEW98, με αποτέλεσμα να μοιράζεται το σασί με την Jaguar S-Type και το Ford Thunderbird 11ης γενιάς, του 2001 - 2005, καθώς τότε, εκτός από την Lincoln, ανήκε επίσης και η Jaguar στον Όμιλο της Ford. Αντίθετα με την ρετρό αισθητική των δύο αυτών μοντέλων, ωστόσο, το Lincoln LS είχε εντελώς διαφορετική εξωτερική εμφάνιση από αυτά, τυπική της τότε αισθητικής όλων των μοντέλων της Lincoln, με αποτέλεσμα ο εξωτερικός παρατηρητής να μην μπορεί να αντιληφθεί την συγγένεια με την πρώτη ματιά. Από την άλλη, το ταμπλό ο πίνακας οργάνων και το τιμόνι (που μπορούσε προαιρετικά να παραγγελθεί με ξύλο στη στεφάνη) του LS είχαν εμφανείς ομοιότητες με αυτά της Jaguar S-Type. Κατά τα έτη παραγωγής του, ήταν το εισαγωγικό σεντάν στην παλέτα της Lincoln, αν και το μήκος του πλησίαζε τα 5 μέτρα.

Για την ακρίβεια, το Lincoln LS σχεδιάστηκε από τον Γερμανό Helmuth Schrader το 1995 με σκοπό τους υποψήφιους αγοραστές μικρότερων ηλικιών, που συνήθως επέλεγαν μεσαία σεντάν της BMW και της Mercedes-Benz. Με τη διεύρυνση αυτή, κατάφερε να επεκταθεί σε νέες ομάδες πληθυσμού, εκτός από αυτές που απευθυνόταν παραδοσιακά η εταιρεία, επιτυγχάνοντας για πρώτη φορά να σπάσει το αρνητικό ίματζ της Lincoln ως «το αυτοκίνητο των συνταξιούχων» που είχε έως τότε, κυρίως λόγω του εξαιρετικά υψηλού μέσου όρου ηλικίας των αγοραστών του τεράστιου σεντάν Lincoln Town Car.

Μια εισαγωγή του Lincoln LS στην Ευρώπη, που σχεδιαζόταν για το 1998 ως διάδοχο μοντέλο του Ford Scorpio, εγκαταλείφθηκε την τελευταία στιγμή υπέρ της θυγατρικής του ομίλου Jaguar και της τεχνικά σχετικής Jaguar S-Type.

## Πωλήσεις στις ΗΠΑ

Οι χρονολογίες δίνονται σε ημερολογιακά έτη και όχι σε σεζόν (model years, έτη μοντέλου).

## Αναφορές


## Εξωτερικοί σύνδεσμοι

* 1999 Lincoln LS V6 technical specifications
* 2004 Lincoln LS V8 technical specifications
* 2000-2006 Lincoln LS specs by automobile-catalog.com
* 2000-2002 Lincoln LS review by consumerguide.com
* 2003-2006 Lincoln LS review by consumerguide.com
* 2003 Lincoln LS photo gallery by carparts.com 
* Lincoln LS Owners Club

Κατηγορία:Αυτοκίνητα πολυτελείας
Κατηγορία:Αμερικανικά αυτοκίνητα
LS
Χρυσόκαστρο Καβάλας

Το **Χρυσόκαστρο Καβάλας** είναι χωριό του Δήμου Παγγαίου, Περιφερειακή Ενότητα Καβάλας και απέχει από την Καβάλα περίπου 30 λεπτά. Παλαιότερα ανήκε στο Δήμο Ελευθερούπολης. Το Χρυσόκαστρο βρίσκεται στους νοτιοανατολικούς πρόποδες του Παγγαίου όρους, σε υψόμετρο 185 μέτρων στη κοιλάδα του ποταμού Μαρμαρά. 

Σύμφωνα με την ΕΜΥ στο χωριό τα καλοκαίρια είναι θερμά και οι χειμώνες πολύ ψυχροί. Η χαμηλότερη θερμοκρασία (-20°C)καταγράφηκε το 2002. 

Το χωριό διαθέτει αξιοθέατα φυσικής ομορφιάς, όπως οι κολύμπες, ένας χώρος με μικρούς καταρράκτες και πλούσιο πράσινο το καλοκαίρι. Στην απογραφή του 2011 το Χρυσόκαστρο είχε 307 κατοίκους, ενώ το 2001 είχε 645 κατοίκους. Η δημοτική κοινότητα στην οποία ανήκει και η Μονή Αγίου Παντελεήμονος, το 2021 είχε 266 κατοίκους, από 322 το 2011. Η τουριστική κίνηση του χωριού, ιδιαίτερα τους θερινούς μήνες, θεωρείται ικανοποιητική καθώς διαθέτει πολιτιστικό σύλλογο (Πολιτιστικός Μικρασιατικός και Ποντιακός Σύλλογος Χρυσοκάστρου), που κατά τη θερινή περίοδο διοργανώνει πολιτιστικές εκδηλώσεις και ανταμώματα συλλόγων, με το πιο χαρακτηριστικό από όλα το ετήσιο αντάμωμα Χρυσοκαστριτών που διοργανώνεται τον Ιούλιο κάθε έτους. 

Το Χρυσόκαστρο έχει ποδοσφαιρική ομάδα τον "**Φίλιππο Χρυσοκάστρου**", που αγωνιζόταν κατά την περίοδο 1995–2015 στις τοπικές κατηγορίες της ΕΠΣ Καβάλας, βγάζοντας ποδοσφαιριστές που διαχρονικά είτε κατείχαν πρωταγωνιστικό ρόλο στις πρώτες ερασιτεχνικές κατηγορίες του νομού,είτε συμμετείχαν σε ομάδες των εθνικών πρωταθλημάτων της χώρας. Ο "**Φίλιππος Χρυσοκάστρου**" επαναλειτουργεί από το 2020.

Κατηγορία:Χωριά της περιφερειακής ενότητας Καβάλας
Κατηγορία:Δήμος Παγγαίου
Παγκόσμιο Οικονομικό Κέντρο Σαγκάης

thumb|250px|Το Παγκόσμιο Οικονομικό Κέντρο Σαγκάης
Το **Παγκόσμιο Οικονομικό Κέντρο Σαγκάης** (κινέζικα: 上海环球金融中心, αγγλικά: *Shanghai World Financial Center*, συντομογραφία: *SWFC*) είναι ψηλός ουρανοξύστης ο οποίος βρίσκεται στην Σαγκάη, Κίνα. Το κτίριο έχει ύψος 492 μέτρα. Ο ουρανοξύστης σχεδιάστηκε από τον Κον Πέντερσεν Φοξ και αναπτύχθηκε από την εταιρία Mori Building Company, με την Leslie E. Robertson Associates σαν μηχανικό και τις China State Construction Engineering Corp και Shanghai Construction (Group) General Co. ως κύριους κατασκευαστές του. Είναι ουρανοξύστης μικτών χρήσεων, καθώς στεγάζει γραφεία, ξενοδοχεία, αίθουσες συνεδρίασης, παρατηρητήρια και καταστήματα. Το ξενοδοχείο Παρκ Χαγιάτ Σανγκάη καταλαμβάνει τους ορόφους 79 έως 93 και είναι το δεύτερο ψηλότερο ξενοδοχείο στο κόσμο.

Η κατασκευή άρχισε το 1997 και τις 14 Σεπτεμβρίου 2007 ολοκληρώθηκε η οροφή του ουρανοξύστη σε ύψος 492,0 μέτρων, κατατάσσοντάς τον εκείνη την εποχή ως το δεύτερο ψηλότερο κτίριο στο κόσμο, μετά το Ταϊπέι 101, και ψηλότερος στην ηπειρωτική Κίνα. Επίσης είχε το ψηλότερο πάτωμα και την ψηλότερη οροφή, δύο κατηγορίας που χρησιμοποιούνται για τον προσδιορισμό του ψηλότερου κτιρίου. Ο ουρανοξύστης άνοιξε στις 28 Αυγούστου 2008 και το παρατηρητήριο στις 30 Αυγούστου. Το παρατηρητήριο αυτό ήταν το ψηλότερο την εποχή που κατασκευάστηκε, σε ύψος 474 μέτρων.

Ο ουρανοξύστης εγκωμιάστηκε για τη σχεδίασή του και ονομάστηκε από αρχιτέκτονες ως ο καλύτερος ουρανοξύστης που είχε ολοκληρωθεί το 2008. Το 2013, ο κοντινός υπό κατασκευή Πύργος της Σαγκάης ξεπέρασε σε ύψος το Παγκόσμιο Οικονομικό Κέντρο της Σαγκάης. Μαζί, το Παγκόσμιο Οικονομικό Κέντρο της Σαγκάης, ο Πύργος της Σαγκάης και ο Πύργος Τζιν Μάο σχηματίζουν την πρώτη κοντινή συνάθροιση ουρανοξυστών άνω των 300 μέτρων.

## Παραπομπές


Κατηγορία:Ουρανοξύστες στην Κίνα
Κατηγορία:Σαγκάη
Δ΄ κατηγορία ποδοσφαίρου ανδρών Κύπρου 2006-07

Η **Δ΄ κατηγορία ποδοσφαίρου ανδρών Κύπρου 2006-07** ήταν η 22η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε ο Σπάρτακος Κιτίου για 1η φορά στην ιστορία του.

## Σύστημα διεξαγωγής
Στο πρωτάθλημα της Δ΄ κατηγορίας 2006-07 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Γ΄ κατηγορίας 2007-08. Οι τρεις τελευταίες ομάδες υποβιβάστηκαν στα αγροτικά πρωταθλήματα.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την περίοδο [[Δ΄ κατηγορία ποδοσφαίρου ανδρών Κύπρου 2005-06|2005-06]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Γ΄ κατηγορία 2006-07
* Αναγέννηση Γερμασόγειας
* Όλυμπος Ξυλοφάγου
* FC Επισκοπής

Ομάδες που διαβαθμίστηκαν στα αγροτικά πρωταθλήματα:
* Κισσός Κισσόνεργας
* Εληά Λυθροδόντα
* Ελληνισμός Ακακίου

;Ομάδες που συμμετέχουν στο πρωτάθλημα
Ομάδες που διαβαθμίστηκαν από την Γ΄ κατηγορία 2005-06
* Αχυρώνας Λιοπετρίου
* Ένωσις Κοκκινοτριμιθιά
* ΑΕΚ Κυθρέας

Ομάδες που προήχθησαν από τα αγροτικά πρωταθλήματα:
* ΑΕΚ Κουκλιών
* ΑΜΕΠ Παρεκκλησιάς1
* Θύελλα Δρομολαξιάς

1Μετά την άνοδο της στη Δ΄ κατηγορία, η ΑΜΕΠ Παρεκκλησιάς ενοποιήθηκε με την ΑΤΕ ΠΕΚ Παρεκκλησιάς (συμμετείχε σε αγροτικά πρωταθλήματα) δημιουργώντας την Ένωση Νέων Παρεκκλησιάς, η οποία συμμετείχε στο πρωτάθλημα Δ΄ κατηγορίας 2006-07 στη θέση της ΑΜΕΠ.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

1Η Θύελλα Δρομολαξιάς αποχώρησε μετά την 10η αγωνιστική και όλα τα εναπομείναντα παιχνίδια κατακυρώθηκαν υπέρ των αντιπάλων της με σκορ 2-0.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

*Η Θύελλα Δρομολαξιάς αποχώρησε μετά την 10η αγωνιστική και όλα τα εναπομείναντα παιχνίδια κατακυρώθηκαν υπέρ των αντιπάλων της με σκορ 2-0.

## Παραπομπές


## Πηγές
*

## Δείτε επίσης

* Δ΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 2006-07
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Δ΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 2006-2007
Ποταμοί Δράμας

*Για οικισμό με το ίδιο όνομα δείτε το λήμμα: [[Ποταμοί Φωκίδας]]*

Οι **Ποταμοί** (πρώην *Μπόροβο*) είναι ημιορεινό χωριό του δήμουΚάτω Νευροκοπίου του νομού Δράμας της ανατολικής Μακεδονίας. Σύμφωνα με την απογραφή του 2011 έχει πραγματικό πληθυσμό 413 κατοίκων.

## Γενικά και ιστορικά στοιχεία
Το χωριό βρίσκεται στους πρόποδες του Φαλακρού όρους, στην αριστερή όχθη του Δεσπάτη, λίγο πριν αυτός καταλήξει στον ποταμό Νέστο. Απέχει 70 χλμ. βόρεια της Δράμας και 30 χλμ. ανατολικό του Κάτω Νευροκοπίου και είναι κτισμένο σε υψόμετρο 390 μέτρων. Βρίσκεται στις όχθες του ποταμού Νέστου και της λίμνης που δημιουργήθηκε μετά την κατασκευή του φράγματος του Θησαυρού, μετατρέποντάς το σε παραλίμνιο οικισμό. Είναι στην ουσία το πρώτο μεγάλο χωριό που συναντά ο Νέστος επί ελληνικού εδάφους.  
αριστερά|μικρογραφία|229x229εσ|Εκκλησία του χωριού.
Από ανασκαφές που έγιναν μεταξύ 2004 με 2005 έχουν έρθει στο φως ενδιαφέροντα λείψανα οικοδομήματος των υστερορωμαϊκών και παλαιοχριστιανικών χρόνων. Σύμφωνα με υπολογισμούς του Βούλγαρου γεωγράφου και πολιτικού Β. Καντσόφ, στα τέλη του 19ου αιώνα επρόκειτο για έναν αμιγώς μουσουλμανικό οικισμό στον οποίο κατοικούσαν Πομάκοι και Τούρκοι. Μετά το 1923 εγκαταστάθηκαν στο χωριό με την ανταλλαγή των πληθυσμών Έλληνες πρόσφυγες από τον Πόντο, τη Θράκη, την Καππαδοκία κ.α, οι οποίοι ασχολούνταν με αγροτικές εργασίες όπως η παραγωγή καπνού, σιτηρών, οσπρίων, μήλων κλπ. Παράλληλα, η ονομασία του χωριού άλλαξε το 1927 από *Μπόροβο* σε *Ποταμοί*.

Κατά την περίοδο της Κατοχής, κάτοικοι των Ποταμών συμμετείχαν ενεργά στην Εθνική Αντίσταση ως αντάρτες των τμημάτων του Αντώνη Φωστερίδη, ενώ τον Οκτώβριο του 1943 ο οικισμός υπέστη καταστροφές από τα βουλγαρικά κατοχικά στρατεύματα.

Στο σημείο που ενώνονται τα νερά του Δεσπάτη και του χείμαρρου της Μελισσόμανδρας (Μαλούστα), υπάρχει ένας χώρος αναψυχής και άλλων δραστηριοτήτων, όπου χτίστηκε το ξωκλήσι του Αγίου Ραφαήλ, τόπος προορισμού πολλών επισκεπτών όλο το χρόνο. Οι Ποταμοί κυριαρχούνται από έναν συνδυασμό παραδασόβιας και υδρόβιας πυκνής βλάστησης και πανίδας. Προτιμάται από κυνηγούς και έχει αρκετές ταβέρνες. Λίγο παραπέρα υπάρχει και το Σπήλαιο των Ποταμών ή Σπήλαιο Δεσπάτη, το οποίο δεν είναι επισκέψιμο.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Κάτω Νευροκοπίου
Αμπντούλ Χαμίντ

Ο **Αμπντούλ Χαμίντ** (Abdul Hamid', আব্দুল হামিদ, γενν. την 1η Ιανουαρίου 1944) είναι πολιτικός και Πρόεδρος του Μπανγκλαντές από το 2013. Υπηρέτησε νωρίτερα ως πρόεδρος του Κοινοβουλίου από τις 25 Ιανουαρίου 2009 ως τις 24 Απριλίου 2013. Μετά το θάνατο του προέδρου Ζιλούρ Ραχμάν έγινε υπηρεσιακός πρόεδρος το Μάρτιο του 2013. Τον Φεβρουάριο του 2018 επανεξελέγη πρόεδρος της χώρας, χωρίς αντίπαλο.

## Πρώτα χρόνια και εκπαίδευση
Ο Χαμίντ γεννήθηκε στο χωριό Καμαλπούρ της επαρχίας Κισοργκάντζ. Φοίτησε σε κρατικό κολέγιο του Κισορεγκάνι και αργότερα απέκτησε πτυχίο από το Νομικό Κολέγιο του Κέντρου (πανεπιστήμιο της Ντάκα). Εργάστηκε ως ασκούμενος δικηγόρος στο δικαστήριο του Κισοργκάντζ και διορίστηκε επανειλημμένα πρόεδρος του εκεί δικηγορικού συλλόγου.

## Πολιτική καριέρα
Η πολιτική του καριέρα ξεκίνησε από τα φοιτητικά του χρόνια, οπότε έγινε αντιπρόεδρος του κυβερνητικού κολεγίου του Γκουρουνταγιάλ. Από το 1970 ως το 2009 εξελέγη συνολικά 7 φορές ως βουλευτής. Κατά την διακυβέρνηση από το Σύνδεσμο Αγουάμι το 1996, ο Χαμίντ ήταν αντιπρόεδρος του Κοινοβουλίου και το 2001 διορίστηκε αντιπρόεδρος του κόμματος της Αντιπολίτευσης στην Εθνοσυνέλευση. Το 2009 ανέλαβε πρόεδρος του Κοινοβουλίου.

### Προεδρία
Ο Χαμίντ διορίστηκε υπηρεσιακός πρόεδρος στις 14 Μαρτίου 2013 όταν ακόμα ο πρόεδρος Ζιλούρ Ραχμάν νοσηλευόταν σε νοσοκομείο στη Σιγκαπούρη. Ο τελευταίος πέθανε 6 ημέρες μετά. Στις 22 Απριλίου 2013 ο Χαμίντ εξελέγη πρόεδρος από το Κοινοβούλιο, χωρίς αντίπαλο. Ορκίστηκε και ανέλαβε καθήκοντα στις 24 Απριλίου.

Στις 7 Φεβρουαρίου 2018 η Εκλογική Επιτροπή του Μπανγκλαντές ανακοίνωσε ότι ο πρόεδρος Χαμίντ δεν είχε αντίπαλο για την προεδρική εκλογή. Έτσι, επανεξελέγη πρόεδρος χωρίς αντίπαλο.

## Προσωπική ζωή
Είναι παντρεμένος και έχει 3 γιους και 1 κόρη.

## Παραπομπές


## Εξωτερικοί σύνδεσμοι
* 
* Κοινοβούλιο του Μπανγκλαντές 

Κατηγορία:Πρόεδροι του Μπανγκλαντές
Κατηγορία:Ηγέτες εν ενεργεία
Αριθμός Ελέγχου της Βιβλιοθήκης του Κογκρέσου

Ο **Αριθμός Ελέγχου της Βιβλιοθήκης του Κογκρέσου** (*Library of Congress Control Number* ή **LCCN**), γνωστός στο παρελθόν και ως *Αριθμός Κάρτας του Καταλόγου του Κογκρέσου* (), είναι σειριακός αριθμός με βάση το σύστημα αρίθμησης αρχείων καταλογογράφησης στη Βιβλιοθήκη του Κογκρέσου των Ηνωμένων Πολιτειών. Δε σχετίζεται με το περιεχόμενο του κάθε βιβλίου και δεν πρέπει να συγχέεται με την ταξινόμηση της Βιβλιοθήκης του Κογκρέσου.

## Ιστορία
Το LCCN σύστημα αρίθμησης χρησιμοποιόταν από το 1898, εποχή κατά την οποία το ακρωνύμιο LCCN δήλωνε αρχικά τον *Αριθμό Κάρτας της Βιβλιοθήκης του Κογκρέσου*. Έχει επίσης χρησιμοποιηθεί, μεταξύ άλλων, ως *Αριθμός Καταλόγου Καρτών της Βιβλιοθήκης του Κογκρέσου*. Η Βιβλιοθήκη του Κογκρέσου προετοίμασε κάρτες των βιβλιογραφικών πληροφοριών για τους καταλόγους της, για να πουλήσει τις σειρές αυτές των καρτών σε άλλες βιβλιοθήκες που θα ήθελαν να χρησιμοποιήσουν τους καταλόγους της. Αυτό είναι γνωστό ως συγκεντρωτική καταλογογράφηση. Σε κάθε σύνολο καρτών δόθηκε ένας σειριακός αριθμός για να βοηθήσει στον εντοπισμό τους.

Αν και οι περισσότερες από τις βιβλιογραφικές πληροφορίες έχουν πλέον δημιουργηθεί ηλεκτρονικά, αποθηκεύθηκαν και μοιράστηκαν σε άλλες βιβλιοθήκες, εξακολουθεί να υπάρχει η ανάγκη για την αναγνώριση μιας μοναδικής εγγραφής, και έτσι η LCCN συνεχίζει να εκτελεί αυτή τη λειτουργία.

Οι βιβλιοθηκονόμοι σε όλο τον κόσμο χρησιμοποιούν αυτό το μοναδικό αναγνωριστικό κατά τη διαδικασία της καταλογογράφησης στα περισσότερα βιβλία που έχουν δημοσιευθεί στις Ηνωμένες Πολιτείες. Τους βοηθά να εντοπίσουν τα σωστά δεδομένα καταλογογράφησης (γνωστά και ως αρχείο καταλογογράφησης), τα οποία η Βιβλιοθήκη του Κογκρέσου, και οι συνεργάτες της, διαθέτουν στον παγκόσμιο ιστό και σε άλλα μέσα.

Τον Φεβρουάριο του 2008, η Βιβλιοθήκη του Κογκρέσου δημιούργησε την υπηρεσία LCCN Permalink, παρέχοντας μια σταθερή διεύθυνση URL για όλους τους αριθμούς ελέγχου της Βιβλιοθήκης του Κογκρέσου.

## Μορφή
Στην πιο στοιχειώδη του μορφή, ο αριθμός περιλαμβάνει μία χρονολογία και έναν αύξοντα αριθμό. Η χρονολογία έχει δύο ψηφία για το 1898-2000, και τέσσερα ψηφία που αρχίζουν από το 2001. Τα τρία διφορούμενα έτη διακρίνονται από το μέγεθος του αύξοντος αριθμού. Υπάρχουν επίσης ορισμένες ιδιαιτερότητες σε αριθμούς που αρχίζουν με το "7", λόγω του ανεπιτυχούς πειράματος που εφαρμόστηκε μεταξύ του 1969 και του 1972.

Οι σειριακοί αριθμοί έχουν μήκος έξι ψηφίων και πρέπει να περιλαμβάνουν μηδενικά ως συμπλήρωση των ψηφίων τους. Η παύλα, που συχνά χωρίζει το έτος και τον αύξοντα αριθμό της σειράς, είναι προαιρετική. Πολύ πρόσφατα, η Βιβλιοθήκη του Κογκρέσου έδωσε εντολή στους εκδότες να μην συμπεριλαμβάνουν την παύλα.

## Παραπομπές


## Εξωτερικοί σύνδεσμοι
* Structure of the LC Control Number
* Traditional and normalized forms of the LCCN
* LCCN Permalink FAQs

Κατηγορία:Βιβλιοθηκονομία
Μητροπολίτης Θερμοπυλών Ιωάννης

Ο **Πανιερώτατος** **Μητροπολίτης Θερμοπυλών Ιωάννης** (κατά κόσμον *Σακελλαρίου*, Αθήνα, 8 Νοεμβρίου 1940) είναι Έλληνας Ορθόδοξος ιεράρχης, τιτουλάριος μητροπολίτης της Εκκλησίας της Ελλάδος και καθηγούμενος της Ιεράς Μονής Κοιμήσεως της Θεοτόκου Πεντέλης.

## Βιογραφικά Στοιχεία
Ο Μητροπολίτης Ιωάννης γεννήθηκε στην Αθήνα στις 8 Νοεμβρίου 1940.

Διάκονος χειροτονήθηκε στις 22 Φεβρουαρίου 1970 και πρεσβύτερος στις 3 Μαΐου 1970. Τον Δεκέμβριο του 1969 έγινε μέλος της μοναστικής αδελφότητας της Ιεράς Μονής Κοιμήσεως της Θεοτόκου Πεντέλης και το 1994 εκλέχθηκε ηγούμενος της μονής.

Αποφοίτησε από την Θεολογική Σχολή του Εθνικού και Καποδιστριακού Πανεπιστημίου Αθηνών το 1962. Συνέχισε με μεταπτυχιακές σπουδές στο Οικουμενικό Ινστιτούτο του Μποσέ, στη Γενεύη. Επίσης, απέκτησε δίπλωμα (DEA) και διδακτορικό δίπλωμα από τη Θεολογική Σχολή του Στρασβούργου.

Κατά τα έτη 1999-2009 διετέλεσε διευθυντής του Διορθόδοξου Κέντρου της Εκκλησίας της Ελλάδος, το οποίο βρίσκεται εντός της μονής και επανατοποθετήθηκε στην ίδια θέση το 2011.

Στις 14 Οκτωβρίου 2000 χειροτονήθηκε τιτουλάριος Επίσκοπος Θερμοπυλών, βοηθός της Ιεράς Αρχιεπισκοπής Αθηνών. Στις 3 Νοεμβρίου 2011 προήχθη σε τιτουλάριο μητροπολίτη.

Είχε διατελέσει καθηγητής στην Ανωτέρα Εκκλησιαστική Σχολή Αθηνών και στο τμήμα ιερατικών σπουδών της Ανωτάτης Εκκλησιαστικής Ακαδημίας Αθηνών.

Είναι μέλος της συνοδικής επιτροπής Διορθοδόξων και Διαχριστιανικών Σχέσεων της Εκκλησίας της Ελλάδος, κατά τα έτη 2006-2013 διετέλεσε εκλεγμένο μέλος της Κεντρικής Επιτροπής του Παγκοσμίου Συμβουλίου των Εκκλησιών (WCC), από το 2004 είναι μέλος του Ευρωπαϊκού Συμβουλίου Θρησκευτικών Ηγετών-Οι Θρησκείες για την Ειρήνη (ECRL-RfP) και του ευρωπαϊκού δικτύου εκκλησιαστικών ακαδημιών OIKOSNET.

## Παραπομπές


Ιωαννης
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Κόρη (αποσαφήνιση)

Η λέξη **Κόρη** μπορεί να αναφέρεται σε γυναίκα νεαρής ηλικίας ή σε κάποιο από τα παρακάτω.

## Επιστήμες
*Κόρη (ανατομία)
*Κόρη (δορυφόρος)

## Μυθολογία

* Περσεφόνη

## Αρχαιολογία
*Κόρη (άγαλμα)
*Κόρη του Αντήνορος

## Άλλες χρήσεις
*Αγία Κόρη

Κατηγορία:Αποσαφηνίσεις ονομάτων
Νικόλαος Γκίκας

Το ονοματεπώνυμο **Νικόλαος Γκίκας** μπορεί να σχετίζεται με κάποιο από τα παρακάτω πρόσωπα:

* Νικόλαος Γκίκας (αγωνιστής), Υδραίος αγωνιστής της Ελληνικής Επανάστασης.
* Νίκος Χατζηκυριάκος - Γκίκας, Έλληνας καλλιτέχνης, συγγραφέας και ακαδημαϊκός (1906-1994). 
* Νίκος Γκίκας (καλαθοσφαιριστής), Έλληνας καλαθοσφαιριστής, γεννημένος το 1991.
* Νίκος Γκίκας (κικμπόξερ), Έλληνας κικμπόξερ.
Βέρνιτς

μικρογραφία|Γέφυρα πάνω στον ποταμό Βέρνιτζ κοντά στο Χαρβούργο
Ο **Βέρνιτς** () είναι ποταμός της Γερμανίας στη Βαυαρία. Έχει μήκος 132 χιλιόμετρα και είναι αριστερός παραπόταμος του Δούναβη. Οι πηγές του βρίσκονται στο Σίλινγκσφυρστ, στη Μέση Φρανκονία της Βαυαρίας. Ρέει προς τα νότια, διαρρέει τον κρατήρα Νέρντλινγκερ Ρις () και εκβάλλει στον Δούναβη στο Ντοναουβέρτ (). Πόλεις κατά μήκος του ποταμού είναι οι Βέρνιτς, Ντίνκελσμπυλ, Βασερτρύντινγκεν, Έτινγκεν,Χάρμπουργκ και Ντοναουβέρτ.

## Παραπομπές


## Εξωτερικοί σύνδεσμοι
* 

Κατηγορία:Παραπόταμοι του Δούναβη
Κατηγορία:Ποταμοί της Βαυαρίας
Κατηγορία:Ποταμοί της Γερμανίας
Μπρεντς

μικρογραφία|Η πηγή του ποταμού Μπρεντς

Ο **Μπρεντς** (γερμ.: Brenz) είναι ποταμός της Βάδης-Βυρτεμβέργης και της Βαυαρίας στη Γερμανία. Έχει συνολικό μήκος 52 χλμ. και είναι αριστερός παραπόταμος του Δούναβη. Η πηγή του βρίσκεται στην πόλη Κενιγκσμπρόν και εκβάλλει στο Δούναβη στην πόλη Λάουινγκεν. Διαρρέει τις πόλεις Κενιγκσμπρόν, Χάιντενχαϊμ, Γκίνγκεν και Λάουινγκεν.

Κατηγορία:Παραπόταμοι του Δούναβη
Κατηγορία:Ποταμοί της Βαυαρίας
Κατηγορία:Ποταμοί της Γερμανίας
Κατηγορία:Ποταμοί της Βάδης-Βυρτεμβέργης
Άλαν Μπελ

Ο **Άλαν Μπελ** (Εξοχότατος *Allan  Robert Bell*, 20 Ιουνίου 1947) είναι πολιτικός, που διετέλεσε επικεφαλής υπουργός (αρχηγός κυβερνήσεως) στη Νήσο του Μαν από τις 11 Οκτωβρίου 2011 ως τις 4 Οκτωβρίου 2016 και μέλος της Βουλής των Κλειδιών (*House of Keys*). Διαδέχθηκε στο αξίωμα του επικεφαλής υπουργού τον Τόνι Μπράουν.

## Σπουδές και κάθοδος στην πολιτική
Ο Μπελ φοίτησε στο σχολείο του Ράμσεϊ (Ramsey Grammar School) και ασχολήθηκε με τον τραπεζικό τομέα και το λιανικό εμπόριο ενδυμάτων προτού κατέλθει στην πολιτική. Εξελέγη ανεξάρτητος βουλευτής του Ramsey στις επαναληπτικές εκλογές του 1984.

## Θητεία σε άλλα αξιώματα
Ο Μπελ ήταν υπουργός Τουρισμού και Μεταφορών (1986-90), Τουρισμού, Αναψυχής και Μεταφορών (1990-94), Βιομηχανίας (1991-96), Εσωτερικών (1996-2001) και Θησαυροφυλακίου (2001-10). Υπηρέτησε επίσης ως υπουργός Οικονομικής Ανάπτυξης από το 2010 ως το 2011.

Στις 11 Οκτωβρίου 2011 εξελέγη επικεφαλής υπουργός, θέση στην οποία παρέμεινε επί πενταετία.

## Παραπομπές


Κατηγορία:Νήσος του Μαν
Κατηγορία:Βρετανοί πολιτικοί
ΧΦΚ Χάαρλεμ

Η **ΧΦΚ Χάαρλεμ** ήταν ολλανδική ποδοσφαιρική ομάδα από την πόλη Χάαρλεμ. Ιδρύθηκε το 1889 και διαλύθηκε το 2010. Η ομάδα κατέκτησε το Ολλανδικό πρωτάθλημα ποδοσφαίρου το 1946 και έφτασε πέντε φορές στον τελικό του Κυπέλλου Ολλανδίας, φτάνοντας στην κατάκτησή του το 1902 και το 1912. Είχε φτάσει μέχρι το δεύτερο γύρο του Κυπέλλου ΟΥΕΦΑ την περίοδο 1982-83, χάνοντας από τη Σπαρτάκ Μόσχας της ΕΣΣΔ. 

Η Χάαρλεμ κήρυξε σε πτώχευση στις 25 Ιανουαρίου του 2010 και αποκλείστηκε από το επαγγελματικό ποδόσφαιρο, με άμεση ισχύ. Έπαιξε τον τελευταίο της επαγγελματικό αγώνα στις 22 Ιανουαρίου 2010, χάνοντας 3-0 από την Εξέλσιορ.

## Τίτλοι
* **[[Ολλανδικό πρωτάθλημα ποδοσφαίρου]]**
** **Νικήτρια:** 1946

* **[[Κύπελλο Ολλανδίας (ποδόσφαιρο ανδρών)]]**
** **Νικήτρια:** 1902, 1912
** **Φιναλίστ:** 1911, 1914, 1950

* **[[Εέρστε Ντιβίζιε]]**
** **Νικήτρια:** 1972, 1976, 1981

* **[[Τβέεντε Ντιβίζιε]]**
** **Νικήτρια:** 1961, 1963, 1967

## Παραπομπές


## Εξωτερικοί σύνδεσμοι
* 
*  


Κατηγορία:Ιδρύσεις ποδοσφαιρικών ομάδων το 1889
Φορτούνα Σίταρντ

Η **Φορτούνα Σίταρντ** είναι ποδοσφαιρική ομάδα από την πόλη Σίταρντ στην Ολλανδία. Η ομάδα αγωνίζεται στο χωρητικότητας 12500 θέσεων Trendwork Arena. Συμμετέχει στο ολλανδικό πρωτάθλημα ποδοσφαίρου. Η ομάδα είναι το αποτέλεσμα της συγχώνευσης δύο παλαιότερων συλλόγων, των 'Fortuna 54' και 'Sittardia'. Η ενοποίηση έγινε την 1η Ιουλίου 1968. Η 'Fortuna 54' ήταν μια πετυχημένη ομάδα με ένα Κύπελλο Ολλανδίας (ποδόσφαιρο ανδρών) την περίοδο 1956-57 και μια 2η θέση στο πρωτάθλημα πίσω από τον Άγιαξ, ενώ η 'Sittardia' πάλευε για την αποφυγή του υποβιβασμού τις περισσότερες περιόδους. Οι δύο ομάδες ενοποιήθηκαν λόγω οικονομικών δυσκολιών.

## Τίτλοι
* **[[Κύπελλο Ολλανδίας (ποδόσφαιρο ανδρών)]]**
** **Νικήτρια:** 1957, 1964
** **Φιναλίστ:** 1984, 1999

* **[[Εέρστε Ντιβίζιε]]**
** **Νικήτρια:** 1959, 1964, 1966, 1995

## Παραπομπές


## Εξωτερικοί σύνδεσμοι
*Επίσημη ιστοσελίδα
*Fansite Fortuna Home 


Κατηγορία:Ιδρύσεις ποδοσφαιρικών ομάδων το 1968
ΣΚ Τέλσταρ

Η **ΣΚ Τελστάρ** είναι μια ολλανδική ποδοσφαιρική ομάδα από την πόλη Velsen.

## Ιστορία
Όταν το επαγγελματικό ποδόσφαιρο ξεκίνησε να εμφανίζεται στην Ολλανδαί, οι γειτονικές ομάδες Stormvogels και VSV ξεκίνησαν να αγωνίζονται σε επαγγελματικά πρωταθλήματα. Λόγω οικονομικών προβλημάτων και των δύο ομάδων, συγχωνεύθηκαν στι 17 Ιουλίου 1963, αλλά μόνο οι επαγγελματικές ομάδες τους. Συνέχισαν να υπάρχουν σε ερασιτεχνικά πρωταθλήματα. Το 1964 η νέα ομάδα προήχθηκε στο Ολλανδικό πρωτάθλημα ποδοσφαίρου. Το 2001 η ΣΚ Τελστάρ και η Stormvogels συγχωνεύθησαν και πάλι δημιουργώντας την Stormvogels Telstar. Η συγχώνευση διαλύθηκε το 2008 και η επαγγελματική ομάδα συνέχισε σαν ΣΚ Τελστάρ.

Έδρα της ομάδας είναι το 3625 θέσεων TATA Steel Stadion και χρώμα της το άσπρο. 

## Εξωτερικοί σύνδεσμοι

*Επίσημη ιστοσελίδα


Κατηγορία:Ιδρύσεις ποδοσφαιρικών ομάδων το 1963
ΡΜΚ Ρόζενταλ

Η ** ΡΜΚ Ρούζενταλ**, είναι μια ολλανδική ποδοσφαιρική ομαδα από το Ρούζενταλ στη Βόρεια Βραβάντη. Έχει ιδρυθεί το 1927. Έδρα της ομάδας είναι το RBC Stadion. Η ομάδα ήταν φιναλίστ στο Κύπελλο Ολλανδίας (ποδόσφαιρο ανδρών) το 1986. Έχει 5 συμμετοχές στο Ολλανδικό πρωτάθλημα ποδοσφαίρου.

## Πορεία στο χρόνο

ImageSize = width:800 height:60
PlotArea  = left:10 right:10 bottom:30 top:10
TimeAxis = orientation:horizontal format:yyyy
DateFormat = dd/mm/yyyy
Period     = from:01/01/1990 till:01/01/2011
ScaleMajor = unit:year increment:1 start:1990
Colors =
  id:bl1  value:rgb(0.9,0.9,0.3)
  id:bl2  value:rgb(0.5,0.8,0.5)  
  id:rs  value:rgb(0.8,0.6,0.6)
  id:rn  value:rgb(0.9,0.1,0.1)

PlotData= 
  bar:Position width:15 color:white align:center 

  from:01/01/1990 till:01/01/1991  shift:(0,-4) text:10
  from:01/01/1991 till:01/01/1992  shift:(0,-4) text:5
  from:01/01/1992 till:01/01/1993  shift:(0,-4) text:7
  from:01/01/1993 till:01/01/1994  shift:(0,-4) text:14
  from:01/01/1994 till:01/01/1995  shift:(0,-4) text:15
  from:01/01/1995 till:01/01/1996  shift:(0,-4) text:13
  from:01/01/1996 till:01/01/1997  shift:(0,-4) text:15
  from:01/01/1997 till:01/01/1998  shift:(0,-4) text:18
  from:01/01/1998 till:01/01/1999  shift:(0,-4) text:12
  from:01/01/1999 till:01/01/2000  shift:(0,-4) text:6
  from:01/01/2000 till:01/01/2001  shift:(0,-4) text:18
  from:01/01/2001 till:01/01/2002  shift:(0,-4) text:3
  from:01/01/2002 till:01/01/2003  shift:(0,-4) text:13
  from:01/01/2003 till:01/01/2004  shift:(0,-4) text:12
  from:01/01/2004 till:01/01/2005  shift:(0,-4) text:16
  from:01/01/2005 till:01/01/2006  shift:(0,-4) text:18
  from:01/01/2006 till:01/01/2007  shift:(0,-4) text:3
  from:01/01/2007 till:01/01/2008  shift:(0,-4) text:11
  from:01/01/2008 till:01/01/2009  shift:(0,-4) text:16
  from:01/01/2009 till:01/01/2010  shift:(0,-4) text:11
  from:01/01/2010 till:01/01/2011  shift:(0,-4) text:17

 from:01/01/1990 till:01/01/2000 color:bl1  shift:(0,13)  text: "Εέρστε Ντιβίζιε"
 from:01/01/2000 till:01/01/2001 color:bl2  shift:(0,13)  text: "Έρα"
 from:01/01/2001 till:01/01/2002  color:bl1  shift:(0,13)  text: "Εέρ"
 from:01/01/2002 till:01/01/2006  color:bl2  shift:(0,13)  text: "Έραντιφιζι"
 from:01/01/2006 till:01/01/2011  color:bl1  shift:(0,13)  text: "Εέρστε Ντιβίζιε"



Κατηγορία:Ιδρύσεις ποδοσφαιρικών ομάδων το 1912
Άνταμ Γουντ

Ο **Άνταμ Γουντ** (Adam Kenneth Compton Wood, γενν. στις 13 Μαρτίου 1955) είναι Βρετανός πρώην διπλωμάτης και  Αντικυβερνήτης της Νήσου του Μαν από το 2011 ως το 2016.

## Σταδιοδρομία
Σπούδασε στο βασιλικό σχολείο (Royal Grammar School) του High Wycombe και αποφοίτησε από το κολέγιο Όριελ της Οξφόρδης το 1977.

Στη διάρκεια της διπλωματικής του καριέρας ανέλαβε ύπατος αρμοστής της Βρετανίας στην Ουγκάντα (2002-05) και στην Κένυα (2005-08). Προτού αποσυρθεί από το διπλωματικό σώμα το 2010, υπήρξε διευθυντής του Γραφείου της Κοινοπολιτείας του τομέα Αφρικής (Africa Director at the Foreign and Commonwealth Office) και διηύθυνε τις βρετανικές πρεσβείες στην Αφρική.
Ο διορισμός του Γουντ ως Αντικυβερνήτη ανακοινώθηκε το Νοέμβριο του 2010 και η ορκωμοσία του έγινε στις 7 Απριλίου 2011.

## Παραπομπές


Κατηγορία:Νήσος του Μαν
ΦΚ Ντόρντρεχτ

Η **ΦΚ Ντόρντρεχτ** είναι μια ποδοσφαιρική ομάδα από την πόλη Ντόρντρεχτ στην Ολλανδία, η οποία αγωνίζεται στην Εέρστε Ντιβίζιε.

## Ιστορία
Ιδρύθηκε στις 16 Αυγούστου 1883 σαν *Dordrechtsche Football Club* (DFC). Έγινε επαγγελματική ομάδα το 1954. Το 1972 το επαγγλεματικό και το εραστιτεχνικό τμήμα διέκοψαν τους δεσμούς τους. Το ερασιτεχνικό τμήμα διατήρησε την ονομασία DFC Dordrecht και το επαγγελματικό υιοθέτησε την ονομασία ΦΚ Ντόρντρεχτ. Το 1983 η ομάδα προήχθηκε στο Ολλανδικό πρωτάθλημα ποδοσφαίρου αλλά την επόμενη σεζόν επέστεψε στην Εέρστε Ντιβίζιε.

Το 1990 άλλαξε όνομα λόγω χορηγού:Dordrecht'90. Το 1991 συγχωνεύθηκε με τη Σίενταμς ΒΒ δημιουργώντας την SVV/Dordrecht'90 για δύο περιόδους. Το 1993 επανήλθε το όνομα Dordrecht'90, έως το 2002 που ονομάστηκε και πάλι ΦΚ Ντόρντρεχτ. Διασημότερος ποδοσφαιριστής της ομάδας ήταν ο Γιόχαν Κρόιφ, ο οποίος έπαιξε τρία φιλικά παιχνίδια με την ομάδα τον Ιανουάριο του 1981.

## Τίτλοι
* **[[Εέρστε Ντιβίζιε]]**
** **Νικήτρια:** 1983, 1994

* **[[Κύπελλο Ολλανδίας (ποδόσφαιρο ανδρών)]]**
** **Νικήτρια:** 1914, 1932
** **Φιναλίστ:** 1913, 1943

* **[[Tweede Divisie]]**
** **Νικήτρια:** 1965

## Εξωτερικοί σύνδεσμοι

* Επίσημη ιστοσελίδα
* FC Dordrecht forum
* Fansite


Κατηγορία:Ιδρύσεις ποδοσφαιρικών ομάδων το 1883
Αντόνιο ντε Αραούζο

Ο **Δον Αντόνιο ντε Αραούζο ε Αζεβέδο** (14 Μαΐου 1754 – 21 Ιουλίου 1817) ήταν Πορτογάλος πολιτικός, συγγραφέας και ερασιτέχνης βοτανολόγος. 

## Σταδιοδρομία
Αφού συνέβαλε στην ίδρυση της Ακαδημίας των Επιστημών (Academia de Ciências) στη Λισαβόνα διετέλεσε πρέσβης της Πορτογαλίας στην Ολλανδία, Γαλλία, Πρωσία και Ρωσία.

Ήταν ο πρώτος υπουργός του Ιωάννη ΣΤ΄ της Πορτογαλίας, τον οποίο ακολούθησε όταν η βασιλική οικογένεια κατέφυγε στη Βραζιλία μετά την κατάληψη της χώρας του από τον Ναπολέοντα το 1807. Τότε διορίστηκε υπουργός ναυτικού και εξωτερικών. Έκανε προσπάθειες για τη βελτίωση της εκπαιδεύσεως και της βιομηχανίας στη χώρα του. Ήταν ο ιδρυτής ενός εργοστασίου πορσελάνης στο Ρίο ντε Τζανέιρο.

## Έργα
Ο Αντώνιο ντε Αραούζο διηύθυνε επιστημονικές μελέτες και πειράματα στην έπαυλη και στον ιδιωτικό βοτανικό κήπο του. Ήταν ο πρώτος που εισήγαγε την καλλιέργεια τσαγιού στη Βραζιλία.

Ως συγγραφέας τα έργα του περιλαμβάνουν δύο τραγωδίες και τη μετάφραση των βουκολικών του Βιργιλίου.

## Παραπομπές


## Πηγές
* *Enciclopédia Luso-Brasileira*, τόμ. 4. Lisboa, 1965

## Εξωτερικοί σύνδεσμοι
* 

Κατηγορία:Πορτογάλοι πολιτικοί
Κατηγορία:Πορτογάλοι συγγραφείς
Σχιντάμσε ΦΦ

Η **Σχιντάμσε ΦΦ**, γνωστή και ως **SV SVV**( - *Σχιντάμσε Φόετμπαλ Φερένιγκινγκεν*), ήταν μια ολλανδική επαγγελματική ποδοσφαιρική ομάδα από την πόλη Σχιντάμ. Ιδρύθηκε το 1904 και κέρδισε τον πρώτο εθνικό της τίτλο το 1949. Το 1991 συγχωνεύτηκε με τη Ντόρτντρεχτ'90, δημιουργώντας τη ΦΚ Ντόρντρεχτ. Η SVV εξακολουθεί να αγωνίζεται στα ερασιτεχνικά πρωταθλήμα ως σήμερα.

## Τίτλοι
* Έρεντιβιζι: Πρωταθλήτρια 1949
* Ίιρστε Ντιβίζι: Πρωταθλήτρια 1969, 1990
* Σούπερ Καπ Ολλανδίας: 1949

Κατηγορία:Ιδρύσεις ποδοσφαιρικών ομάδων το 1904
Κατηγορία:Σχιντάμσε ΦΦ